**Sinteza propunerilor expertizei anticorupție a proiectului deciziei Consiliului municipal Chişinău**

**„***Despre aprobarea Regulamentului cu privire la desemnarea candidaților la funcțiile de membri ai Comisiei consultative pentru problemele locative a Consiliului municipal Chișinău din partea organizațiilor necomerciale***”**

|  |  |  |
| --- | --- | --- |
| ***Nr. d/o*** | ***Propuneri înaintate*** | ***Rezultatul*** |
| ***1*** | ***2*** | ***3*** |
|  | I.2. **Privind respectarea etapelor asigurării transparenței procesului de elaborare a deciziilor** (art. 8 al Legii nr. 239/2008 privind transparența în procesul decizional și Hotărârea Guvernului nr. 967 din 09.08.2016) – proiectul și nota informativă este necesar să fie publicate pe pagina web a Primăriei municipiului Chișinău. | Inițial, proiectul de decizie elaborat a fost publicat pe pagina web a Primăriei municipiului Chișinău (la rubrica „consultări publice”), care ulterior a fost supus dezbaterilor publice, organizate la data de 15.11.2017, ora 11.00, însă la data și ora preconizată nu s-a prezentat nimeni iar la contactele indicate în anunț pe site (str. M. Eminescu nr. 33; nr. de telefon (022) 24-44-27, (022) 24-43-98; poșta electronică: drp@pmc.md) nu au parvenit careva obiecții sau propuneri.  Odată cu modificarea structurii/formei paginii web a Primăriei municipiului Chișinău, actualmente, proiectul de decizie menționat este publicat pe pagina web www.chisinau.md, la compartimentul Informații/Transparența decizională. |
|  | I.5.1. Nota informativă la proiectul de decizie nu corespunde cerințelor statutare la art. 30 din Legea nr. 100/2017. | Nota informativă la proiectul de decizie a fost completată, fiind adusă în concordanță cu cerințele statutare la art. 30 din Legea nr. 100/2017. Au fost argumentate condițiile ce au impus elaborarea proiectului, scopul propus, avizarea și consultarea publică a acestuia. |
|  | I.5.2. Nota informativă nu conține date cu referire la fundamentarea economico-financiară a proiectului | Ținând cont de faptul că proiectul dat reglementează o procedură administrativă de selectare a membrilor Comisiei consultative pentru problemele locative a Consiliului municipal Chișinău din partea organizațiilor necomerciale, mijloace financiare suplimentare din bugetul municipal nu vor fi necesare. Acest moment a fost reflectat și în nota informativă la proiectul de decizie menționat. |
|  | Stabilirea numărului de funcții de membri ai Comisiei pentru problemele locative care urmează să fie aleși | Cât privește stabilirea numărului de funcții de membru al Comisiei pentru problemele locative care urmează să fie aleși, în proiectul de Regulament a fost adăugat un pct. nou, cu următorul conținut:  *„3. Numărul membrilor Comisiei pentru problemele locative din partea organizațiilor necomerciale, inclusiv a asociațiilor obștești a persoanelor cu dezabilități se stabilește în conformitate cu prevederile Regulamentului cu privire la evidența, modul de atribuire și folosire a locuințelor sociale, aprobat prin Hotărârea Guvernului nr. 447 din 19.06.2017, în număr de 3 (trei) membri”.* |